On jännittävän finaalijakson aika -
täällä Warner Brothersin studioilla Englannissa.
16 taitavaa leipuria, kondiittoria -
ja suklaamestaria ovat valmistaneet lukemattomia -
upeita kakkuluomuksia.
En ole maistanut mitään tällaista aiemmin.
- Herkullista. - Kyllä.
- Se itkee. Katsokaa sitä. - Voi luoja.
Luomukset tekevät kunniaa Harry Potter -tarinoille.
Kuljetitte meidät sinne.
Tuomarit ovat olleet tarkkoja.
En pidä teelehden muruista.
Ja tunteet ovat heittelehtineet enemmän...
Se valuu lattialle.
...kuin oikukas Nimbus 2000.
Tämä ei lennä. Pitää kirjoittaa palautetta.
Tulossa: Jenny ja Alex...
Olen näin.
...Molly ja Priya -
sekä ensimmäisen kauden voittajat -
Zoe ja Jordan...
Taso on korkeampi.
...haluavat pokaalin, joka on painonsa arvoinen kaljuunoissa.
Ketkä voittavat ja pääsevät nostamaan pokaalin?
Taika alkaa nyt.
Kop, kop.
- Täällä taas. - Hyvänen aika.
- Tämä on hullua. - Näetkö pokaalin?
Tämän parempaa ei voisi olla.
Täällä näyttää samalta.
- Viisi haastetta. - Selvisimme.
- Pääsimme pitkälle. - Tiedän.
Pääsimme finaaliin.
Olemme oikeasti innoissamme. En voi uskoa tätä.
Olemme onnistuneet -
ja epäonnistuneet, mutta tässä sitä ollaan.
Olemmekohan ainoita,
jotka ovat päässeet finaaliin voittamatta kertaakaan?
Luulen niin.
Se tuo paineita.
Tämä on kaunis.
- Tämä ei ole muuttunut. - Ei.
Sisustus ei ole muuttunut.
Viime kauden muistot tulvivat mieleen.
Ihokarvani ovat pystyssä.
Tervehdys, leipurivelhot.
Tervetuloa takaisin paikkaan, josta matkanne alkoi.
Suureen saliin.
Tämä on kiistatta -
yksi nykyelokuvien ikonisimmista kuvauspaikoista.
JUONTAJAT
Pääsitte suureen finaaliin.
Jäljellä on enää yksi valtava haaste.
Mutta mikä se on?
Yksi elokuvista täyttää tänä vuonna 20 vuotta.
Harry Potter ja liekehtivä pikari.
Neljäs Harry Potter -elokuva.
- Okei. - Tiedetään.
Miten näytämme näin nuorilta 20 vuotta myöhemmin?
Monijuomatäyteaineita, elämän eliksiiriä ja sellaista.
Liekehtivässä pikarissa kilpaillaan -
Kolmivelhoturnajaisten voitosta.
Ikuinen kunnia.
Se odottaa oppilasta,
joka voittaa Kolmivelhoturnajaiset.
Onnistuakseen oppilaan pitää selvitä kolmesta koetuksesta.
Kolmesta erittäin vaarallisesta koetuksesta.
- Huippua. - Huippua.
Ammennatte inspiraatiota luomuksiinne -
jostakin neljännen elokuvan unohtumattomista kohtauksista.
- Siistiä. - Niin on.
Viedäksenne pokaalin kotiin -
luomukseenne tulee sisältyä yksi maisteluelementti.
Esittelette luomuksenne täällä.
Teillä on kahdeksan tuntia aikaa tärkeimpään haasteeseen.
Viimeisen kerran tällä kaudella me sanomme...
- Leipominen alkakoon! - Leipominen alkakoon!
Hyvänen aika.
- Tule, Zoe. - Voi luoja.
Jokaisessa haasteessa meidän on pitänyt -
ylittää itsemme.
Voimme voittaa.
- Olet niin optimistinen. - Totta kai. Yritetään.
Mitä sinä teet? Ei, ei.
Tuo ei ollut hyvä alku.
Olemme finaalissa.
Lempikohtaukseni on joulutanssiaiset.
Kun odotin esikoistani Gracea,
kävimme Simonin kanssa studiokierroksella.
Sinne oli lavastettu joulutanssiaiset,
ja se on erityinen muisto,
Kohtaus on talvinen ja kimaltava.
Jäätä on joka puolella, ja ihmisiä on tanssimassa.
Tanssiaisten klassinen hetki on se,
kun Hermione kävelee alas portaita.
Olet oikeassa.
Portaikko tulee tähän.
Mitä jos Ron odottaa portaiden alapuolella?
- Tanssijat tietysti. - Niin.
Luomukseemme tulee -
pyörivä tanssilattia ja käsin muotoiltuja tanssijoita.
Ylös tulee Hermione ja Ron.
Ylhäällä on suklaakupu ja kaaria.
Koko luomusta ympäröi taianomainen spiraali.
Tämä on viimeinen tilaisuus. Meidän on tehtävä kaikkemme.
Tästä tulee vaikeaa. Minä haluan...
Haluan, että vanhempani voivat olla ylpeitä minusta.
Ja sukulaiseni -
sekä kaikki meksikolaiset...
Okei.
Eli Kolmivelhoturnajaiset.
- Niin. - Liekehtivä pikari.
- Se on lempielokuvani. - Tiedän, että pidät siitä.
Harry voittaa kultaisen munan.
Cedric Diggory kehottaa Harrya -
viemään sen valvojaoppilaiden kylpyhuoneeseen.
Teemme valvojaoppilaiden kylpyhuoneen.
Meidän pitää lisätä siihen niin paljon taianomaisuutta -
ja tarinankerrontaa kuin pystymme.
- Tärkein on kylpyamme. - Entä hanat?
Kaikki ne eri värit.
Siellä on se kaunis lasimaalaus.
Voisimme tehdä sen sokerista.
Vedenneidon.
- Se on tärkeä osa. - Se on ikoninen.
Se on tärkeä osa huonetta.
Teemme siis värikkäät hanat ja ammeen.
Teemme ikkunan, jossa on vedenneitomaalaus.
Teemme myös munan, joka laskeutuu veden alle.
Teemme vedenneidon pyrstön ja merilevää.
Tämä on vaikein luomus,
jota olemme koskaan yrittäneet tehdä.
Meidän pitää tehdä kohtaus Liekehtivästä pikarista.
Miten olisi se, kun beauxbatonsilaiset saapuvat?
Niin.
Beauxbatons osallistuu Kolmivelhoturnajaisiin.
He ovat elegantteja ja tyylikkäitä.
He tekevät dramaattisen sisääntulon.
Vaunu, jolla he tulevat, on hieno.
Vaunu ja isot renkaat.
- Upeita hevosia. - Siivekkäitä.
Haluamme hevosten lentävän.
Ne lentävät pilvien -
ja Pyreneiden vuoriston yli.
- Upeaa. - Hän juoksee.
Hoidetaan homma.
Alan pinota kakkua joulukuusipohjaa varten.
Haluan tilaa koristeille ja piilopaikkoja -
Alexin maisteluelementille.
Joulukuusessa on paljon tekstuuria.
Nyt tämä on vain suklaasotku. Tässä on kuitenkin järkeä.
Lämmitän nyt muotoilumassaa -
ja teen oksat.
Teen niihin niin paljon neulasia kuin pystyn,
mutta minulla on paljon tehtävää.
Siirryin seuraavaan hommaan.
Aikaa on vähän, ja minun pitää tehdä tanssijat.
Se on aikaavievää.
Teen kahdeksan ihmistä,
mikä on mielenkiintoinen valinta.
En ole ikinä aiemmin kiirehtinyt tällä tavoin.
Haluamme tehdä jotain uutta.
Olemme tehneet isoja hahmoja.
Teimme vessanpöntön. Teimme Hagridin partoineen.
Tällä kertaa teemme perinteisen -
tyylitellyn luomuksen.
Emme ole vielä tehneet sellaista.
Siinä on riskinsä, koska tuomarit voivat ajatella,
että se on liian ennalta arvattavaa.
Alan valmistaa carlotaa.
Kun olin pieni poika, äitini teki carlotaa jouluisin.
Siksi päätin tehdä sitä hänen kunniakseen.
Carlota on meksikolainen jälkiruoka,
johon tulee vain kolmea ainesosaa.
Sitruunaa, kondensoitua maitoa ja keksejä.
Teen tästä hienomman version muuttamalla ainesosia.
Kondensoitu maito vaihtuu hunajakermavaahtoon.
Sitruunan sijaan käytän yuzua.
Lisäksi teen pistaasi-sitruunakakkupohjan,
joka korvaa keksit.
Tämä tulee kuusen alle.
Siitä tulee joulukoriste,
joten niitä tulee ympäri kakkua.
Kaadan päälle paahdettua valkosuklaata.
Koristelen ne lehtihopealla.
Alex, nuo ovat upeita.
Hei, kaikki, olemme finaalissa. Voitteko uskoa tätä?
- En. - En.
En oikeastaan, mutta tämä on hienoa.
Takka savuaa taas. Kuka sieltä tulee?
Aivan kohta kruunaamme toisen kauden voittajat.
Keitä he ovat? Käsiä ilmaan.
- Nostan molemmat. - Okei.
Hienoa.
Sekoitan nyt pikeeriä.
Käytän sitä lasimaalauksen tekemiseen.
Luon ikkunamaalauksen pastillage-massasta,
isomaltista ja pikeeristä.
Teen sen kokonaan käsin.
Niinkö? Kun aloin värjätä sitä,
huomasin, että massa oli halkeillut.
Minua alkoi pelottaa, ettei se pysy kasassa.
Tästä voi tulla ongelma.
Korjaan sen parhaani mukaan isomaltilla.
Toivottavasti se on sen jälkeen kunnossa.
Minun pitää hyvin varovasti -
pursottaa kaikki ääriviivat mustalla pikeerillä,
jotta tämän vedenneidon muoto tulee tehdyksi oikein.
Tämä on erittäin stressaavaa.
En tiedä, miksi valitsimme näin riskialttiin -
ja haastavan luomuksen,
- koska tässä on kaikki pelissä. - Niin on.
Alan värittää lasiosia, koska oikea lasimaalaus,
joka näkyy elokuvassa, on todella kaunis.
Mutta voi pojat, että tähän kuluu aikaa.
Tämä vie kauemmin kuin suunnittelemani 20 minuuttia.
- Tämä ei ole loppumme. - Ei tietenkään.
- Hei, Zoe ja Jordan. - Hei.
- Tämä on finaali.
- Niin. - Niin on.
Tämä on teille tuttua. Miten teillä sujuu?
Kuin kiipeäisi Everestille.
Koko ajan on vaikeampaa ja intensiivisempää.
Teette valvojaoppilaiden kylpyhuoneen.
- Niin. - Niin teemme.
Olitteko valvojaoppilaita koulussa?
- Minä olin. - Sinäkö olit?
Niin, olin valvojaoppilas. Vasta hieman vanhempana.
- Totta kai olit, Zoe. - Mikä yllätys.
- Jordan, olitko sinä? - Olin luokkani paras.
Keskiarvoni oli 3,99.
Olen hieman perfektionisti.
Veljeni sai 4,0, ja muistuttaa siitä -
- vielä nykyäänkin. - Totta kai.
Huomaako, että olen kilpailuhenkinen?
Tuotit pettymyksen 3,99999:n keskiarvollasi.
Mietin sitä edelleen.
Nähdään.
Jordan, voitko kuvitella, jos onnistuisimme -
voittamaan toisen kerran?
Liikutuin ensimmäisellä kerralla,
- joten voin vain kuvitella... - Tirautit kyyneleen tai pari.
Toinen kerta olisi...
Uudelleen voittaminen olisi epätodellista.
- Piste. - Kirjaimellisesti.
Tänne tuleminen toisen kerran vaati uhrauksia.
Menin vasta naimisiin.
Haluan tämän olevan sen arvoista.
En halua tuhlata tätä tilaisuutta.
Nyt kun palasimme, me vain -
annamme kaikkemme.
Annamme vain kaikkemme.
BEAUXBATONSIN VAUNUT
Suklaata on mukava leikata karateiskuilla.
Teemme Beauxbatonsin vaunut.
Vaunut ovat Beauxbatonsin siniset.
En rakenna vaunuja muottien avulla,
vaan käytän suunnitelmaa kuin arkkitehti.
Tämä ei ole alaani.
Kyllä.
Katto koostuu neljästä kolmiosta.
Minun täytyy olla tarkkana yksityiskohtien -
ja kasaamisjärjestyksen kanssa.
Rakennan esinettä, jollaista en ole koskaan rakentanut,
ja alan seota.
Minun pitää päästä lisäämään suklaata alle.
- Mitä teen? - Laita sitä paljon.
Tämä on stressaavaa.
Ei!
Nämä ovat vain paniikin hetkiä.
Ei se mitään. Kaikki on hyvin.
Suklaan paino vetää sitä alas.
Lopulta se tarttui.
Se pysyy pelkällä tahdonvoimalla.
Käytä äiti-ääntäsi siihen.
Paras pysyä paikallaan. Kiitos, Molly.
Tämä on ollut vuoristorataa.
Emme ole voittaneet yhtäkään haastetta.
Ei se mitään. Olen optimistinen.
Joskus todellinen haaste on jatkaa sinnikkäästi.
- Olemme altavastaajia. - Niin olemme.
Nousemme huipulle oikealla hetkellä.
Vain neljä tuntia jäljellä.
Lystikäs, levoton leipurilaumamme.
Sano tuo viisi kertaa nopeasti.
- Kieli menee solmuun. - Vauhtia.
Miten sujuu, Jordan?
Irrotan hanat muoteista.
Teemme hanat suklaasta luomuksemme keskelle.
Ne herättävät kylpyhuoneen eloon.
Nämä ovat moitteettomia.
Meidän on annettava kaikkemme, koska voitimme viimeksi.
Meillä on omat standardimme, ja haluamme ylittää ne.
JOULUTANSSIAISET
Tekemistä on liikaa.
En pyri hyperrealismiin. Siihen ei ole aikaa.
Teen miehistä pelkistetyt, mustat hahmot.
Miehet ovat yksinkertaisempia yleensä ottaen.
Haluan naisten pukujen olevan tunnistettavissa.
Teen Cho Changin, Parvatin -
ja teen oman versioni Fleur Delacourista.
Liekehtivässä pikarissa Hermione astelee alas portaita.
Elokuvassa hänen pukunsa on purppuranpunainen.
Kirjat lukeneet fanit tietävät, että leninki oli oikeasti -
talvikinsininen.
Teen kunniaa kirjoille tällä puvulla.
En halua rikkoa näitä.
Sain suklaakuvun valmiiksi.
- Katso sitä. - Näyttää hienolta.
Eikö ole kaunis?
Nyt irrotan isomaltin muoteista.
Meidän täytyy tehdä spiraali isomaltista ja suklaasta -
ja kaikesta, mitä on saatavilla.
Meillä on tuollaisia kuusessa.
- Oletko tosissasi? - Olen.
Lasisia tuollaisia.
- Okei. - Kotona minua odottaa -
perheeni.
Minulla on kova ikävä.
- Minua odottavat kissani. - Kissat. Se on ihanaa.
Äitini huolehtii niistä.
Haluan nähdä hänet. Tehdä hänet ylpeäksi.
Paineet ovat kovat.
Alex, Jenny.
- Hei. - Hei.
Miten sujuu?
Meillä on paljon tekemistä.
Tanssijat pitää saada valmiiksi.
Minun pitää tehdä Ron ja hänen upea asunsa.
Spiraali täytyy koristella. Se kiertää kakkumme ympäri.
Kuusi pitää koristella jouluiseksi.
Koristeet pitää tehdä.
Saatteko kaiken tehtyä? Lista kuulostaa pitkältä.
- Niin taitaa kuulostaa. - Niin.
Joulutanssiaiskohtaus kuvattiin juuri ennen joulutaukoa.
Se oli joulujuhlamme.
- Niinkö? - Niin, kuvauksissa.
Tämä muistuttaa jouluista,
kun tanssimme salsaa -
ja merengue-musiikki soi. Se oli kivaa.
Ei kannata tanssia,
koska huomasimme, että siihen liittyy kirous -
tässä ohjelmassa.
- Voi ei. - Niinkö?
Yhdessä jaksossa tanssin Angelin kanssa.
- Pyörähdämme. - Näinkö?
- Hyvää työtä. - Näinkö?
Hänen joukkueensa putosi.
Sitten Stefan tanssi Afshanin kanssa.
Mitä teemme?
Näin sitä mennään.
Ja hänen joukkueensa putosi.
Aivan.
Toivottavasti saatte tanssia voitontanssin.
Ehkä.
Alan tehdä hevosia.
Teen niille tukirangan. Ikään kuin luurangon.
Sitten muotoilen ne valkosuklaasta,
joka jähmettyy kiinteäksi.
Tykkään eläimistä.
Olen tarkkaillut hevosten anatomista rakennetta paljon.
Jalkojen lihaksista täytyy tulla täydelliset.
Se on hyvin vaikeaa.
Ratsastin nuorempana.
Tämä vei aikaa, mutta kun se on tehty,
saan toisen tehtyä nopeammin.
Olen hyvä tekemään hevosia.
Tässä tulee liekehtiviä uutisia.
Vain kolme tuntia jäljellä.
Niinkö? Olemme aikataulusta jäljessä, mutta ei se mitään.
Tuoksuu hyvältä. Hevoset saavat herkkua.
Vaunujen ovi aukeaa -
paljastaen Priyan kauniin maisteluelementin.
Se näyttää hevosten lempiherkulta, omenalta.
Harry Potter -elokuvissa hevoset pitävät mallasviskistä.
Teen hasselpähkinä-viskimoussea,
hasselpähkinäpohjan ja rapean kerroksen pähkinöistä.
Lisäksi bananas fosteria, jonka liekitän.
Voin alkaa koota.
- Hienoa. - Haluan yllättää -
tuomarit omenan muodolla,
koska maut eivät liity omenaan mitenkään.
Tästä tulee yllättävää ja herkullista.
Tulin tänne kaukaa. Minulla on ikävä lapsiani.
Minun on tärkeää näyttää itselleni -
sekä perheelleni ja ystävilleni,
että annan täällä kaikkeni, ennen kuin palaan kotiin.
Haluan pokaalin.
Samoin. Meistä on tullut kilpailuhenkisiä.
Miten veden kanssa sujuu?
Näistä tulee sokeriputket.
Tämä on vettä, jota valuu hanoista.
Kuumaa sokeria ja isomaltia kaadetaan putkeen.
Ruiskulla painetaan ilmaa putkeen.
Ilma luo kuplia sokeriin.
- Odotan innolla tätä. - Katso.
Näyttää hienolta.
- Eikö ole siistiä? - Kuplia.
Katso noita kuplia.
Teemme aivan uusia juttuja.
Tämä vie aikaa. Se on tarkkaa työtä.
Sain kolme valmiiksi.
Minulla olisi muutakin tekemistä.
- Montako niitä pitää tehdä? - Yhdeksän.
- Niinkö? - Jep.
Tämä on hyvin hauras.
Minun pitäisi hidastaa, mutten voi,
koska aikaa ei ole riittävästi.
Toivottavasti se pysyy.
Kiinnitän vesisuihkuja, mutta ne eivät tartu.
Siirsin hanoja ja ne tippuvat.
En ole ikinä ollut näin stressaantunut -
yhdessäkään kilpailussa aiemmin.
Hengitä.
Tämä on hullua.
Jos en saa näitä kaikkia paikoilleen,
luomuksemme -
ei näytä valmiilta. Sitä emme halua.
Keskeneräisellä luomuksella ei voi voittaa.
Teemme kaikkemme, että saamme tämän valmiiksi.
Tee yksi toimiva, yksi tyhjä, yksi toimiva, yksi tyhjä.
- Tee niin. - Okei.
Joudumme tekemään kompromisseja -
ja jättämään osia pois.
Se on, mitä on. Sellaista kilpailuissa on.
Tähän nurkkaan tulemme itkemään.
Homma käy yhtä rumaksi kuin Ronin joulutanssiaisasu.
Kaksi tuntia jäljellä.
Kuvitelkaa tähän meri tyrskyämään ympärille.
Teen muodon sokerimassasta.
Isojen rakennelmien tekeminen vaatii fyysistä voimaa.
En käy salilla tai mitään, mutta tämän vuoksi -
olen pysynyt melko hyvässä kunnossa.
Tekemistä on paljon, ja se on pelottavaa.
Stressi ottaa vallan.
Se on valtava. Ehkä liian iso.
Olisimme voineet tehdä siitä -
- hieman pienemmän. - Mitä oikein ajattelimme?
Ehkä kolmasosan pienemmän.
Luulin pitäväni leipomisesta, mutta sitten...
Kysykää huomenna uudestaan.
Tämä on fyysisesti vaativaa tehdä tässä ajassa.
Tein tällaista hienoa sammaleista ruohikkoa.
Laitan sitä pohjaan.
Maalaan meren ja pilvet.
Tekemistä on paljon.
Haluamme lisätä tekstuuria -
aaltoihin, joten laitan riisipaperia -
siniseksi värjättyyn veteen.
Sitten paistan reunoja,
jotta saan niihin rypistyneen aallonharjan näköisen pinnan.
En tiedä. Olen luovuttanut.
Hauska lisätekniikka kakunkoristelurepertuaariin.
En kuuntele. Voitko tulla tänne?
Olen aivan poikki.
Alan tehdä maisteluelementtiäni,
jonka inspiraationa on jälkiruoka,
jota isoäitini tapasi tehdä, eli baklava.
Minä teen sen kakun muotoon.
Se tulee vedenneidon pyrstöön.
Siihen tulee hunajaa, sitruunankuorta -
ja lisään myös hieman -
appelsiininkukkavettä vahvistaakseni makua.
Tuoksuu hyvältä.
Tässä on kataifia.
Se on filotaikinaa. Paistan sen voissa.
Tämä muistuttaa isoäidistäni ja turkkilaisista juuristani,
joten se tuntuu oikealta.
Yritän toisintaa -
isoäidin baklavan niin hyvin kuin pystyn,
vaikka kokoan sen eri tavalla.
Tästä on haastavaa tehdä kakkuversio,
koska tekstuuri on hieman erilainen.
Olisin voinut tehdä levykakkupohjan.
Alan epäillä valintaani.
Milloin olisin tehnyt elämästäni helppoa?
En koskaan.
Älkää heittäkö sauvaa kaivoon. Vielä tunti jäljellä.
- Hyvänen aika. - Enää tunti.
Hyvänen aika.
Tästä tulee Ron Weasley.
Kun joulutanssiaisista puhutaan,
hänen asunsa on kuuluisa, koska se on niin kamala.
Suoraan 70-luvulta. Näyttää isoäidin puvulta.
Ei millään pahalla isoäideille.
Mutta se ei sovi teinipojalle tanssiaisiin.
Päästä minut päiviltä, Harry.
- Jenny. - Niin?
Kauanko vielä?
Toivon mukaan olen tehnyt tanssijat 10 minuutin päästä.
Okei, saat auttaa minua.
Hahmojen tekemisessä on kestänyt kauan.
Tämä haluaa halata sinua. "Alex. Alex."
Minä mietin, että Jenny, sinun täytyy tehdä jotain.
Minua stressaa.
Aika kuluu, ja tekemistä on paljon.
Teen suklaakuvun, suklaakoristeet.
Kuusi täytyy viimeistellä.
Laitetaan niitä kristalleja -
vain pohjan ympärille.
- Niin. - Jos tekisit ikään kuin kellon.
Tai voisimme panostaa eteen.
Etuosa on etusijalla.
- Aiotko testata yhtä? - Jatka omaa hommaasi.
Kuulen kinastelua. Ongelmia paratiisissa?
- Ensimmäinen riitamme. - Haluan saada tämän valmiiksi.
Älä minusta huolehdi. Oikeasti...
- Huolehdinpas. - Älä ala äksyilemään.
Hän on erittäin stressaantunut. Siksi emme puhu.
No niin.
Emme ole vihaisia toisillemme. Se oli stressaava hetki.
Stressistä se johtuu.
Ei se ollut hetki, vaan puoli tuntia.
Mutta pomotteluni on auttanut.
- Eikö olekin? Olemme täällä. - Pomottaako parisi?
Hän on niin määräilevä.
- Etsimme toisen paikan. - Mitä tapahtuu?
Voimme aloittaa puhtaalta pöydältä.
Mieti asiaa.
Puoli tuntia, leipurivelhot.
- Herttinen. - Hyvänen aika.
Loppuun asti.
Viimeinen puolituntinen käynnistyi keittiössä,
ja ilmassa on hiljaista paniikkia.
Zoe ja Jordan käyttävät aikaa hanojen viimeistelyyn.
Mitä ihmettä?
Esittelevätkö he ensimmäistä kertaa keskeneräisen luomuksen?
Siltä näyttää.
Laitetaan koristeita kuuseen.
Jenny ja Alex.
Jenny alkoi juuri auttaa Alexia -
viimeistelemään teoksen pääosiota.
Alex nauttii paineista.
Mutta onko paineita liikaa?
Voiko tätä parannella?
Molly ja Priya.
Beauxbatonsin vaunut näyttävät upeilta.
Ne näyttävät hienoilta.
Näyttääkö jalusta yhtä hienolta?
Aika loppuu kesken.
Luuletko, että näiden kolmen parin välillä -
kilpailu ratkeaa siihen,
ketkä saavat eniten valmiiksi?
- Toivottavasti ei. - Hienoa.
Tänään on meidän päivämme.
Priya on aina näin optimistinen.
Aikaa on muutama minuutti.
Ota tehosekoitin. Tee vohvelipaperista lunta.
Tunge se sinne. Revi palasiksi.
Ei nestettä, vain paperia.
Pystyn tähän, vaikka pelottaakin.
Niin. Pystyt tähän.
Spiraaliin täytyy kiinnittää vaikka mitä.
Toivottavasti ne pysyvät kiinni.
Eivätköhän ne pysy.
Voi luoja.
Koristepalloni ja sokerikoristeeni -
eivät tartu kunnolla.
Paljon suklaata.
Paljon, paljon suklaata.
Joka haasteessa roolimme vaihtelevat.
Kun toinen panikoi, toinen pysyy rauhallisena.
Toistan sen, mitä sanoit aiemmin. Pystyt tähän.
Pystyn tähän.
Tähän meni kauemmin kuin piti.
Tämä ei päihitä minua.
Jordan, kokoan pyrstön.
Kiinnitän vohvelipaperia.
Tekemistä on niin paljon, etten tiedä,
mitä saamme valmiiksi.
Emme ole saaneet kaikkea tehtyä.
Niin, se harmittaa.
Hikkori tikkori toikki, kello käy.
Viisi minuuttia jäljellä.
Mitä? Mihin aika katosi?
Hyvänen aika.
Tarvitsen uuden sydämen, kun tämä on ohi.
Loppuun asti.
Minulla ei ole sanoja.
- Vielä vähän... Juuri niin. - Kymmenen.
- Yhdeksän. - Kahdeksan.
- Ei! - Seitsemän.
- Kuusi. - Viisi.
- Neljä. - Kolme.
- Kaksi. - Yksi.
Seisahdus momentus. Aika loppui.
Harmi. En saanut tehtyä sitä, mitä halusin.
Harmittaa todella paljon.
Ei tunnu hyvältä.
- Oletko kunnossa? - Olen.
- Ei kai jäänyt traumoja? - Jäi kyllä.
Viimeinen haasteenne on ohi.
Uunit myydään kohta -
puoleen hintaan Iskunkiertokujalla.
- Uskomatonta, että teimme tämän. - Teimme sen.
Jäljellä on enää arviointi Suuressa salissa.
- Onnea matkaan. - Kiitos paljon.
- Kiitos. - Hyvää työtä.
- Hyvin tehty. - Hyvin tehty.
Hyvin tehty.
Tämä oli elämäni rankin päivä.
Voi taivas, se on ohi!
Ne valtavat, ikoniset ovet aukesivat.
Siellä oli paljon ihmisiä.
Olimme kuin kakkumaailman rocktähtiä.
Hyvänen aika.
Siitä tuli lisäpaineita. Se oli jännittävää.
Viime vuoden muistot tulvivat mieleen.
Se salpaa hengityksen.
Olemme olleet täällä ja voittaneet ennenkin.
Leipurit! Tervetuloa Suureen saliin.
Kuten huomaatte, kotitontuillamme -
on pitänyt kiirettä joulutanssiaisia järjestäessä.
Ihanaa, kaunista.
Suuri sali on täynnä Harry Potter -faneja.
Teillä on 10 minuuttia aikaa -
viimeistellä luomuksenne.
- Käykää töihin. Kello käy. - Hyvä luoja. Okei.
Haluan voittaa,
mutta en tiedä, voimmeko voittaa.
En tiedä, teimmekö tarpeeksi.
Tämä on ollut matka. Olemme ahkeroineet.
Tämä on ollut upea kokemus.
Tämä lienee koko kilpailun suurin luomus.
Totta kai olen huolissani.
Yritimme parhaamme mukaan tehdä jotain erityistä.
Emme onnistuneet kaikessa.
Riittääkö tämä tuomareille? En tiedä.
Nyt on aika siirtää ikkunamaalaus -
ja laittaa se kakun päälle.
Se on hyvin hauras.
Tuo oli hauras osuus. Se oli siinä. Huono homma.
Jordan rikkoi ikkunan.
Toivottavasti se ei vaikuta.
Se, mistä olimme huolissamme, tapahtui.
- Ikkuna meni rikki. - Se oli haurain osuus.
Luomuksemme eroaa muista.
Olen kauhuissani.
Viisi, neljä, kolme, kaksi, yksi!
Aika loppui.
He ovat täällä arvioidakseen luomuksianne.
Leipuriministerimme.
Toivottakaa tervetulleiksi Carla Hall ja Jozef Youssef.
TUOMARIT
On melkein aika maistaa luomuksianne.
Mutta tämä pöytä on liian suuri meille kahdelle.
Toivottakaa tervetulleeksi -
Tylypahkan ylpeydet, Devon Murray,
Afshan Azad,
ja Warwick Davis!
KOLME ROOLIA POTTER-ELOKUVISSA
Kaikki on valmista.
On aika maistaa -
kolmea upeaa Liekehtivä pikari -luomusta.
Jenny ja Alex, te aloitatte.
JOULUTANSSIAISET
Teimme joulutanssiaiset.
Miten sopivaa esitellä se -
tässä salissa, jossa ne järjestettiin.
Luomuksen yläosassa on kupu.
Hermione kävelee alas portaita.
Ron on portaiden alapäässä.
Tanssiaiset ovat tässä kerroksessa.
Alimpana on joulukuusi, koska ne ovat joulutanssiaiset.
Spiraali on tehty isomaltista,
suklaasta ja lehtihopeasta.
Vau.
Sepä oli...
Siitä näkee heti, mitä se kuvastaa.
Se on kaunis.
Pidän kaikesta siinä. Yksi juttu vain puuttuu.
Siellä pitäisi olla miniminä...
- Anteeksi. - ...istumassa nurkassa.
Tuo kupu ja suklaatyösi, Alex, on siistiä ja tarkkaa.
Jenny, sinun hahmosi näyttävät vähän vahamaisilta.
Voi luoja.
Palautitte meidät joulutanssiaisiin.
Tajuamme tarinan, olette luoneet kohtauksen.
Hyvin tehty.
Jos joulutanssiaisiin -
käyttäisi vähemmän tunnettua "kakkuos"-loitsua,
tämä olisi lopputulos.
- Kiitos. - Vai "kakkuos"?
- Kivasti sanottu. - Hienoa.
Maisteluelementti on jälkiruoka -
nimeltä carlota.
Se on nimetty Carlan mukaan.
Se on meksikolainen jälkiruoka,
jonka tein hunajakermalla,
yuzutahnalla, sitruunakakulla -
ja lisäksi pohjalla on pistaasimurua.
Voiko foliota syödä?
- Ei se ole foliota. - Näyttää siltä.
- Se on lehtihopeaa. - Okei.
Eivät he tarjoilisi sinulle foliota.
Luulin, että sitä oli jäänyt tähän.
Pidit tämän yksinkertaisena.
Tässä on keksiä, kakkua, sitruunaa, kermaa.
Se on hyvä yhdistelmä. Se on tekstuurimatka.
Tämä oli kuin räjähdys suussani.
Tämä on hyvää.
Olen kohta syönyt tämän, enkä koskaan syö kaikkea.
Todella hyvää. Kerma on ihanaa.
- Kiitos. - Samoin sitruksinen maku.
Tämä tuoksuukin ihanalta. Haistan myös pistaasin.
Paahdettu valkosuklaa on ihanaa.
Tämä on herkullista.
Tässä lopputulos.
Molly ja Priya, teidän vuoronne.
BEAUXBATONSIN VAUNUT
Inspiraatiomme oli Beauxbatonsin saapuminen.
He tekivät näyttävän sisääntulon.
Halusimme tehdä ison luomuksen.
Kuten ehkä jo huomasittekin, teimme ison luomuksen.
Joku sanoisi, että liian ison.
Se "joku" olen minä.
Halusimme luoda sen hetken,
kun siivekkäät hevoset vetävät vaunut Tylypahkaan.
Teimme vuoren,
joka on tehty riisimuroista ja temperoidusta suklaasta.
Aallot on tehty sokerimassasta.
Paistoimme niiden reunat,
jotta ne näyttävät aallonharjalta.
Priya teki käsin, ilman muotteja ja sapluunoita,
nämä kauniit suklaavaunut.
Minä tein hevoset valkosuklaasta.
Tämä on dramaattinen kohtaus.
Tarinankerronta on onnistunut.
Mielestäni olette vanginneet hetken elokuvasta.
Tässä teoksessa näkyy tapanne leikitellä.
Värit, muodot, koko teos vain soljuu.
Todella hyvin tehty.
Olen hevosten ystävä.
- Kasvatamme hevosia. - Samoin.
Ne ovat upeita. Näen jänteet.
Niiden harjat ja häntä hulmuavat tuulessa.
Ne kiiltävät. Ne näyttävät hohtavilta.
- Kiitos. - On vaikuttavaa,
että olette tehneet vaunut ja hevoset käsin.
Olette tehneet hienoa jälkeä.
Kiitos.
Kun vaunujen ovi aukeaa,
sisältä paljastuu kultainen omena.
- Ovi. - Ihanaa.
Hevoset rakastavat omenoita,
mutta nämä eivät ole tavallisia hevosia,
eikä tämä ole tavallinen omena.
Hevosille maistuu mallasviski.
Halusin käyttää sitä makua, joten tein teille -
viski-hasselpähkinämoussea.
Lisäksi liekitettyä bananas fosteria.
Tein hasselpähkinäpohjan ja hasselpähkinämurua.
Visuaalisesti kultainen omena on upea.
Maut ovat fantastiset.
Mitä tulee kerroksiin, ainesosia ei ole tasaisesti.
Viski maistuu hyvin.
Tässä on paljon kermaa. Paljon banaania.
Rapeutta voisi olla enemmän.
Tekstuuri olisi vienyt tämän pitkälle.
Hetkinen. Olen aivan eri mieltä.
Samaa mieltä.
Tämän parempaa tekstuuria ei voisi olla.
Pidin rapeudesta.
En kuullut muuta kuin...
Kiitos, Molly ja Priya.
Zoe ja Jordan, esitelkää luomuksenne.
Teimme valvojaoppilaiden kylpyhuoneen.
- Kun muna liikkuu... - Vau.
...ja painuu veden alle...
- Vau. - Se laskeutuu.
- ...kuulemme vedenväen. - Katsohan tuota.
Uskomatonta.
Ylhäällä on lasimaalaus, jossa on vedenneito.
Sen kanssa oli ongelmia.
Onneksi vain yläosa meni rikki,
joten näette, mitä teimme.
Kaikki putket ja hanat ovat suklaata.
Vesi on isomaltia.
Vedenneidon pyrstö on kakkua.
Vesi valuu oikeasti,
ja täällä on kuplia. Ne viimeistelevät tämän.
Minä haluaisin heittää vaatteet pois -
ja hypätä ammeeseen.
Älä tee sitä.
Mitä toteutukseen tulee, tässä on paljon nähtävää.
Lasimaalaus on kaunis, vaikka se meni rikki.
Hänen voi kuvitella puhuvan ja heittävän tukkansa -
olkapäänsä yli.
Näen, mihin pyritte vedellä.
Olisipa se jonkin muun väristä, jotta se näkyisi kunnolla.
Huomasin, ettei joistakin hanoista -
tule vettä.
Niitä oli tarkoitus olla yhdeksän.
Eri väreissä.
- Aika vain... - Olisitte sanoneet,
että hanat ovat kiinni.
Aivan. Totta. Niin ne ovatkin.
Tarina on täydellinen. Kohtaus on tuttu.
Herätitte sen eloon. Mitä toteutukseen tulee,
muutamat asiat -
eivät ole menneet suunnitelmien mukaan.
On aika maistaa maisteluelementtiänne.
Se on vedenneidon pyrstössä.
Se on baklavan inspiroima kakku.
Kerrostin baklavaa ja pistaasikakkua.
Lisäksi siinä on ruusu-kefiirivoikreemiä -
tuomaan happamuutta.
Lisäksi siellä on pistaasi- ja kataifimurua.
Tämän rapeus ja tapa, jolla teit tämän, on upea.
Pidän rapeudesta ja tekstuurista.
Maistan baklavan. Maistan ruusuveden kreemissä.
Olette aika nokkelasti muuttaneet baklavan kakuksi.
Hyvin tehty.
Kolme uskomatonta luomusta.
- Vau. - Leipurit,
tuomarit ovat nauttineet luomuksistanne.
Olen ylpeä siitä, mitä teimme.
Seison sen takana.
Toivottavasti teimme tarpeeksi,
jotta tuomarit näkevät, että osaamme tämän edelleen.
Kaikkien luomukset ovat hienoja.
Taso on korkealla, mutta miten emme voittaisi?
- Meidän on pakko. - Kuuluisat viimeiset sanat.
Me voitamme.
Onnistuimme, ja oloni on toiveikas.
He pitivät pikkutarkkuudestamme.
Saatamme voittaa.
Tämä on viimeinen mahdollisuus.
On aika kruunata voittajat.
Pysähdytään hetkeksi -
toteamaan, miten erityinen tämä ilta on ollut.
Liekehtivä pikari kuvattiin 20 vuotta sitten -
näissä kulisseissa.
Saimme elää sen uudelleen.
Suuressa salissa oleminen -
on hyvin erityistä meille.
Kiitos teidän, tämä maailma inspiroi meitä yhä.
Te todellakin teitte vaikutuksen.
Onneksi olkoon tähän asti pääsystä.
Voitittepa tai ette, niin muistakaa,
että tästä jää fantastisia muistoja.
Olkaa ylpeitä itsestänne.
Sain maistaa herkullisia kakkuja.
Kiitos, että saimme olla osa matkaanne.
Näissä lavasteissa on tapahtunut vaikka mitä.
Täällä oli hautajaisia, juhlia,
pitoja, kaikenlaista.
Tänä iltana lisäsitte saliin taianomaisuutta -
uskomattomilla luomuksillanne.
Kiitos paljon siitä.
Kiitos.
On aika kruunata voittajat.
Pari, joka saa oikeuden kutsua itseään -
Harry Potter: Wizards of Baking -voittajiksi,
on...
- Jenny ja Alex! - Jenny ja Alex!
Eikä!
Olen shokissa.
Olen ymmälläni. Yritän pidätellä itkua.
Vanhempani ovat varmasti ylpeitä minusta.
Kissani, perheeni, Meksiko.
Haluaisin halata pikku Alexia,
ja sanoa, että kaikki järjestyy kyllä.
Joten se...
Onneksi olkoon!
Suoriuduimme hyvin,
ja olen kiitollinen, että tapasin Mollyn.
Olen ylpeä sinusta.
Palkintoni on ystävyytesi,
koska se on parempaa kuin mikään pokaali.
Tiesin sen. Sanoinhan.
Hyvin tehty. Olen iloinen.
Tämä oli hieno ilta. Emme voittaneet,
mutta saimme työskennellä taas yhdessä.
Se oli fantastista.
Olet tosiystävä.
En halua olla imelä, mutta tunnen samoin.
Naiset ja herrat,
tämän kauden voittajat ovat -
Jenny ja Alex!
Unelmat toteutuvat.
Sain uuden ystävän.
Niin minäkin.
Kultaseni.
Tämä koetteli rajojamme.
Mutta en muuttaisi mitään tästä.
Kokemus oli taianomainen.
Niin.
Tekstitys: Niina Kinnunen